Virallinen lehti nro C 167 , 02/06/1997 s. 0234



A4-0134/97 Päätöslauselma komission tiedonannosta «Euroopan ja Aasian yhteistyöstrategia energia-alalla» (KOM(96)0308 - C4-0495/96) Euroopan parlamentti, joka - ottaa huomioon komission tiedonannon (KOM(96)0308 - C4-0495/96), - ottaa huomioon 14. kesäkuuta 1995 antamansa päätöslauselman komission tiedonannosta «Uusi strategia suuntana Aasia» ((EYVL C 166, 3.7.1995, s. 64)), - ottaa huomioon 14. marraskuuta 1996 antamansa päätöslauselman komission valkoisesta kirjasta «Euroopan unionin energiapolitiikka» ((EYVL C 362, 2.12.1996, s. 279)), - ottaa huomioon neuvoston antamat direktiivit ja suuntaviivat (asetus ETY 443/92) Aasian ja Latinalaisen Amerikan maille annettavasta taloudellisesta ja teknisestä avusta sekä niiden kanssa harjoitettavasta yhteistyöstä ((EYVL L 52, 27.2.1992, s. 1)), Euroopan yhteisön tutkimusta, teknologista kehittämistä ja esittelyä koskeva neljäs puiteohjelma (1994 - 1998) (päätös nro 1110/94/EY, 26. huhtikuuta 1994 ((EYVL L 126, 18.5.1994, s. 1))), ehdotuksen neuvoston asetukseksi energia-alan kansainvälisen yhteistyön edistämistä koskevan monivuotisen ohjelman hyväksymisestä (KOM(95)0197), - ottaa huomioon, että neuvosto on kehottanut komissiota antamaan ehdotuksia, jotka koskevat konkreettisia aloitteita energiayhteistyöstä uuden Aasian strategian puitteissa, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja budjettivaliokunnan, taloudellisten ulkosuhteiden valiokunnan ja kehitys- ja yhteistyövaliokunnan lausunnot (A4- 0134/97), A. ottaa huomioon , että Aasian energiamarkkinat kasvavat huomattavasti seuraavan 15 vuoden aikana ja että vuonna 2005 Aasia käyttää 28 % maailman energiasta, B. ottaa huomioon, että nykyiset hiili- ja ydinvoiman tuotannossa käytettävät tekniikat samoin kuin huomattavien vesivoimaprojektien kaltaiset tulevat suurimittaiset hankkeet saattavat tuhota ympäristökohteita ja myötävaikuttaa alkuperäiskansojen kulttuurin ja elinympäristön katoamiseen sekä aiheuttaa riskejä, joiden minimointi on sekä Aasian että Euroopan etujen mukaista, C. ottaa huomioon, että eräät suuret vesivoimaprojektit useissa Aasian maissa saattavat häiritä näiden maiden ekosysteemejä ja siten aiheuttaa niille vahinkoa, D. ottaen huomioon, että energia on erityisen tärkeää naisille maaseutuyhteisöissä, koska naiset ovat usein yksin vastuussa polttoaineiden keruusta ja ruoan valmistamisesta savuisissa tiloissa, E. ottaa huomioon, että Nepalin ja Bhutanin kaltaisissa maissa vuosittainen energiankulutus henkeä kohden vastasi vuonna 1994 20 öljykiloa, kun Kiinassa, Thaimaassa, Malesiassa ja Singaporessa vuosittainen kulutus vastasi yli 600 öljykiloa, tätä voidaan verrata Euroopan kulutukseen, joka vastaa 4000 öljykiloa, ja Yhdysvaltain kulutukseen, joka vastaa noin 8000 öljykiloa, F. ottaa huomioon Rion ympäristökokouksessa tehdyt, ympäristön suojeluun liittyvät johtopäätökset; 1. Pitää myönteisenä sitä, että komissio aikoo aloittaa energiapolitiikan alaan liittyvän vuoropuhelun Aasian maiden kanssa; 2. Huomauttaa, että komission tiedonanto aivan oikein käsittelee energia-alan yhteistyötä EU:n ja Aasian välillä, mutta että se ei koske koko Euroopan ja Aasian vaan EU:n ja Aasian välistä yhteistyöstrategiaa energia-alalla; kehottaa komissiota ottamaan vuoropuhelussa päämääräksi ympäristölle ja ihmisille aiheutuvien riskien ehkäisemisen; 3. Arvostelee Aasian maiden nykyisen energiatilanteen puutteellista analyysia; 4. Muistuttaa mieliin aiemmat lausuntonsa siitä, että vaikka Aasia edellyttääkin yleistä viitekehystä, kukin Aasian maa ja kauppaa käyvä kokonaisuus vaatii oman erityisen lähestymistapansa; 5. Pitää välttämättömänä, että jos komissio saa myönteisiä kokemuksia yhteisen toimeenpanon tehokkuudesta, sen on ryhdyttävä aloitteisiin tehdäkseen yksittäisten Aasian maiden kanssa sopimuksia, jotka johtavat todennettavissa olevaan CO2 -päästöjen vähentämisstrategiaan; 6. Edellyttää, että komissio esittää konkreettisia ehdotuksia ja antaa selkeitä neuvoja siitä, miten Aasian energiahankkeet voidaan rahoittaa; 7. Edellyttää, että OECD:n jäsenmaat, erityisesti USA, Japani ja Kanada, läheisesti koordinoivat Aasian politiikkansa erityisesti hankintaturvallisuuteen ja ympäristöön liittyvillä aloilla; 8. Kehottaa komissiota varmistamaan, että energiapolitiikkaan liittyvät toimet koordinoidaan nykyistä paremmin eri pääosastojen välillä; 9. Katsoo, että EU:n ja Aasian välisessä yhteistyössä maailmanlaajuinen ympäristönsuojelu, energiansaannin turvallisuuden parantaminen ja osallistuminen Aasian energiamarkkinoille eivät saa jäädä taka-alalle suhteessa oikeutettuun pyrkimykseen lisätä energian saantia, katsoo että niitä on pidettävä Euroopan unionin ja Aasian energiayhteistyön päätavoitteina; 10. Kehottaa komissiota ottamaan huomioon sen, että yhteistyö kattaa myös koulutuksen ja tutkimuksen ja pyytää neuvostoa olemaan vastustamatta tarpeellista määrärahojen lisäystä; 11. Uskoo, että EU:n on aktiivisesti edistettävä uusiutuvien energiavarojen kehittämistä ja käyttöä Aasiassa ja painottaa tässä yhteydessä erityisesti polttopuun, veden, jätteiden, aurinkovoiman ja tuulen parempaa hyötykäyttöä; 12. Kannattaa vesivoiman osalta pienimuotoisia hankkeita ympäristöön ja alkuperäiskansojen yhteisöihin kohdistuvien vaikutusten minimoimiseksi, ja kehottaa tämän vuoksi komissiota ehkäisemään sen, että yritykset sijoittaisivat vesivoimahankkeisiin Bakunissa Malesiassa; 13. Uskoo, että Aasiassa kehitteillä olevien ydinenergiaohjelmien suhteen yhtenä EU:n ensisijaisena tavoitteena täytyy olla sellaisten kansainvälisten toimien tukeminen, joilla varmistetaan ydinenergian rauhanomaisen käytön maksimaalinen turvallisuus; 14. Korostaa sitä, että energiansäästö ja energiatehokkuuden parantaminen Aasiassa ovat merkittäviä kohteita EU:n ja Aasian yhteistyössä; 15. Huomauttaa, että samaan aikaan kun hyvinvointi lisääntyy, yleistyy myös potentiaalisesti saastuttavien tuotteiden, kuten saastuttavia polttoaineita käyttävien moottoriajoneuvojen sekä jääkaappien ja ilmastointilaitteiden käyttö, mikä voi olla ympäristölle erityisen haitallista. Puhtaampien ja ympäristöystävällisempien tuotteiden sekä menetelmien tuotantoa on tutkittava. Aasian maat ovat nähneet saastuttavien maiden itselleen ja maailmalle aiheuttamat ongelmat, ja niillä on mahdollisuus välttää tämä vaara; 16. Tukee ja korostaa komission tavoitetta asettaa hajautetut ratkaisut etusijalle maaseudun ja kaupunkien reuna-alueiden sähköistämisessä; 17. Pyytää komissiota kiinnittämään erityistä huomiota maaseutuyhteisöjen energialähteiden kehittämiseen, mikä vapauttaisi naiset polttopuun ja lannan kaltaisten polttoaineiden käyttöön liittyvistä ongelmista ja terveysriskeistä ja toisi kyläyhteisöihin sähkökäyttöiset vesipumput ja jääkaapit rokotteita varten; 18. Korostaa sitä, että energiayhteistyö sisältää myös tutkimuksen ja kuljetuksen; muistuttaa ympäristöystävällisen teknologian viennin ja teknologian vaihdon merkityksestä; katsoo, että eurooppalaista tietämystä ja teknologiaa, joka liittyy energialähteiden tehokkaaseen käyttöön ja ympäristön suojeluun saastumiselta, voitaisiin laajalti viedä Aasiaan sekä Aasian että Euroopan hyödyksi; 19. Kehottaa komissiota selvittämään, kuinka pitkälle eri Aasian maiden oma energiatutkimus on edistynyt, ja kehittämään tutkimusyhteistyötä ja tutkijavaihtoa tavoitteena lisäarvon kertyminen sekä Aasian että EU:n hyödyksi; 20. Kehottaa komissiota minimoimaan hiilidioksidipäästöjen lisääntymisen Aasiassa ja pyrkimään CO2 - päästöjen vähentämiseen Euroopassa; 21. Kehottaa komissiota laatimaan energia-alan yhteistyöstä Aasian kanssa samanlaisen vihreän kirjan, jonka se on jo tehnyt 70 Afrikan, Karibian ja Tyynenmeren alueen kehitysmaan kanssa (AKT-maat), aloittaakseen samanlaisen keskustelun 2000-luvun kynnyksellä; uskoo, että tämän äärimmäisen hyödyllisen aloitteen pitäisi ensi vaiheessa koskea Keski-Aasiaa (Kazakstan, Kirgisia, Uzbekistan, Tadzikistan, Turkmenistan ja Mongolia), koska se ovat maantieteellisesti lähimpänä Eurooppaa; 22. Kehottaa komissiota, koska Aasian energia-alan kehitys tarvitsee yksityisen sektorin osallistumista, jota olemassaolevien oikeudellisten ja institutionaalisten rakenteiden puutteet ovat hidastaneet, käynnistämään ratifiointia odottaviin kumppanuus- ja yhteistyösopimuksiin liittyvät toimet siellä, missä se on asianmukaista ja sikäli kun demokratiaa ja ihmisoikeuksien kunnioittamista koskevien periaatteiden vaatimukset pystytään täyttämään; 23. Muistuttaa, että Euroopan ja Aasian energia-alan yhteistyön hedelmällisyyden ehtona on se, että hyödyttää kumpaakin osapuolta symbioottisessa prosessissa; 24. Ottaen huomioon Euroopan ja Aasian energia-alan yhteistyön ratkaisevan tärkeän merkityksen, pitää myönteisenä sitä, että komissio on tunnustanut tarpeen merkittävästi korottaa nykyisiä yhteisön tälle alalle osoittamia määrärahoja; 25. Kehottaa puhemiestään välittämään tämän päätöslauselman neuvostolle ja komissiolle.